ఇస్లామాబాద్, ఫిబ్రవరి 17 : ఒక వారంలోనే ఐదు దాడులతో సవాల్ విసిరిన ఉగ్రవాదులపై పాకిస్థాన్ ప్రభుత్వం ఉక్కుపాదం మోపింది. గురువారం సింధ్ ప్రావిన్సీలోని సెహ్వాన్లోని సూఫీ దర్గాపై దాడిచేసి 100 మందిని ఉగ్రవాదులు బలిగొన్నారు. ఈ ఘాతుకం జరిగి, 24 గంటలు గడవకముందే.. ఆ లెక్కని ఆర్మీ సమం చేసింది. పేలుడు జరిగిన ఘటనాస్థలి సమీపంలో ఏడుగురు ఉగ్రవాదులను గురువారం రాత్రి మట్టుబెట్టి, తన ప్రతీకార వేటని మొదలుపెట్టింది. శుక్రవారం సాయంత్రానికి 100 మంది మిలిటెంట్లను హతమార్చింది. ప్రతివారంలాగే..గురువారం లాల్ షాబాజ్ ఖలందర్ దర్గాకు తరలివచ్చిన షియాల్లోకి చొచ్చుకెళ్లి, తనను తాను ఐఎస్ ఆత్మాహుతి బాంబరు పేల్చేసుకొన్న విషయం తెలిసిందే. ఉగ్రవాదులపని పట్టాలని ప్రధాని నవాజ్ షరీఫ్ నేతృత్వంలోని ఉన్నతస్థాయి కమిటీ నిర్ణయం తీసుకొన్న మరునాడే ఈ భీతావహ దాడి జరిగింది. దీన్ని ఉగ్రవాదులు విసిరిన సవాల్గా పాక్ ప్రభుత్వం భావిస్తోంది. దేశవ్యాప్తంగా ‘ఆపరేషన్ ఐఎస్’ మొదలుపెట్టింది. పాక్- అఫ్ఘానిస్థాన్ సరిహద్దులను ఒకవైపు జల్లెడ పడుతూ, మరోవైపు అనేక ప్రావిన్సుల్లో వేటని సాగించింది. సెహ్వాన్లోని ఘటనాస్థలి సమీపంలోనే ఏడుగురు ఉగ్రవాదులను గురువారం రాత్రి కాల్చిచంపారు. ఇక అక్కడి నుంచి.. కరాచీ, కైబర్-పక్తూన్క్వాలోని పెషావర్, వొరక్జాయి, బన్నూ, గిరిజన జిల్లాలయిన కుర్రమ్, మొహ్మంద్, బలూచిస్థాన్, క్వెట్టా, పంజాబ్ ప్రావిన్సీల మీదుగా అఫ్ఘాన్ సరిహద్దుల దాకా.. భారీ ఆపరేషన్ సాగింది. తొలుత 42 మంది ఉగ్రవాదులను మట్టుబెట్టినట్టు సైనికవర్గాలు తెలిపాయి. ఆ తరువాత వందమందిని కాల్చివేసినట్టు ప్రకటించాయి. ఉగ్రవాద శిబిరాలపై జరిపిన దాడుల్లో వీరంతా మరణించారా లేక అప్పటికే అదుపులో ఉన్న ఉగ్రవాదులను మట్టుబెట్టి.. లెక్క సమం చేశారా అనేది తెలియాల్సి ఉంది. కాగా, ఉగ్రవాద దాడులు, పేలుళ్లకు సంబంధించి, 76 మందిని తమకు అప్పగించాలని అఫ్ఘానిస్థాన్ ప్రభుత్వాన్ని పాక్ కోరింది.
islamabad, fibravari 17 : oka vaaramloonae aidu daadulatoe sawal visirina ugravaadulapai pakisthan prabhutvam ukkupaadam mopindi. guruvaram sindh praavinseelooni sehwanloni suffi dargaapai daadichesi 100 mandini ugravaadulu baligonnaru. ee ghaatukam jarigi, 24 gantalu gadavakamunde.. aa lekkani armi samam chesindi. peludu jarigina ghatanasthali sameepamlo eduguru ugravaadulanu guruvaram raatri mattubetti, tana prateekaara vaetani modalupettindi. sukravaaram saayantraaniki 100 mandi militentlanu hatamaarchindi. prativaaramlaage..guruvaram lal shabaj khalandar dargaaku taralivacchina shiyalloki chochukelli, tananu taanu is aatmaahuti bambaru pelchesukonna vishayam telisinde. ugravaadulapani pattaalani pradhaani nawaj sharif netrutvamloni unnatasthaayi commity nirnayam teesukonna marunade ee bheetavaha daadi jarigindi. deenni ugravaadulu visirina sawalga pak prabhutvam bhaavistondi. desavyaaptamgaa ‘aperation is’ modalupettindi. pak- afghanistan sarihaddulanu okavaipu jalleda paduthoo, marovaipu aneka praavinsullo vaetani saaginchindi. sehwanloni ghatanasthali sameepamlone eduguru ugravaadulanu guruvaram raatri kaalchichampaaru. ika akkadi nunchi.. karachi, kaibar-paktuunkvaalooni peshavar, vorakjai, bannoo, girijana jillalayina kurram, mohmand, baluchisthan, quetta, panjab praavinseela meedugaa afghan sarihaddula daka.. bhari aperation saagindi. toluta 42 mandi ugravaadulanu mattubettinattu sainikavargaalu telipai. aa taruvaata vandamandini kalchivesinattu prakatinchaayi. ugravaada sibiraalapai jaripina daadullo veerantaa maraninchara leka appatike adupulo unna ugravaadulanu mattubetti.. lekka samam chesara anedi teliyalsi undi. kaga, ugravaada daadulu, pelullaku sambandhinchi, 76 mandini tamaku appaginchaalani afghanistan prabhutvaanni pak korindi.